ফরিদ আহমদ

ফরিদ আহমদ (৩ জানুয়ারি ১৯২৩-২৩ ডিসেম্বর ১৯৭১) যিনি মৌলভী ফরিদ আহমদ নামে বেশি পরিচিত ছিলেন। আইনজীবী, রাজনীতিবিদ ও ইসলামী ব্যক্তিত্ব ছিলেন। তিনি তৎকালীন পাকিস্তানের জাতীয় পরিষদের সদস্য, গণপরিষদের সদস্য, পূর্ব পাকিস্তান প্রাদেশিক পরিষদের চীফ হুইপ ও কেন্দ্রীয় শ্রমমন্ত্রী ছিলেন।
ফরিদ আহমদ ৩ জানুয়ারি ১৯২৩ সালে কক্সবাজারের রামুর রশিদনগরের মাছুয়াখালী গ্রামে জন্মগ্রহণ করেন। কক্সবাজার সরকারি উচ্চ বিদ্যালয় থেকে ম্যাট্রিক ও চট্টগ্রাম কলেজ থেকে আইএ পাস করে তিনি ১৯৪৫ সালে ঢাকা বিশ্ববিদ্যালয় হতে বিএ, ১৯৪৬ সালে এমএ ডিগ্রি ও ১৯৪৭ সালে এলএলবি ডিগ্রি অর্জন করেন করেন।
ফরিদ আহমদ ১৯৪৬-১৯৪৭ মেয়াদে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) ভিপির দায়িত্ব পালন করেন। ১৯৪৭ সালের ৬ ডিসেম্বর রাষ্ট্র্রভাষার দাবিতে ঢাকা বিশ্ববিদ্যালয়ে রাষ্ট্রভাষা যুক্ত সংগ্রাম পরিষদের পক্ষ থেকে যে প্রথম জনসভা অনুষ্ঠিত হয় সেই জনসভায় ডাকসুর ভিপি হিসেবে মৌলবি ফরিদ আহমদ বাংলাকে অন্যতম রাষ্ট্রভাষা ও পূর্ব পাকিস্তানের সরকারি ভাষা ও শিক্ষার মাধ্যম করার লিখিত প্রস্তাব পেশ করেন এবং তা সর্বসম্মতিক্রমে গৃহীত হয়। তমুদ্দন মজলিসের কর্ণধার ঢাকা বিশ্ববিদ্যালয়ের অধ্যাপক আবুল কাসেমের সভাপতিত্বে অনুষ্ঠিত সভায় সিদ্ধান্তকৃত ফরিদ আহমেদের লিখিত প্রস্তাবের মধ্যে রয়েছে-
১৯৫২ সালে তিনি নেজামে ইসলাম পার্টিতে যোগ দিয়ে ১৯৫৪-১৯৬৯ মেয়াদে কেন্দ্রীয় সাধারণ সম্পাদক ছিলেন।
তৎকালিন জাতীয় ও আন্তর্জাতিক খেলার রেডিও ধারাভাষ্য দিয়েছেন তিনি। তিনি কক্সবাজার পৌরসভার নির্বাচিত চেয়ারম্যান হিসেবে দায়িত্ব পালন করেন। তিনি ঢাকা বার কাউন্সিলের সহসভাপতিও ছিলেন।
যুক্তফ্রন্টের প্রার্থী হিসেবে ১৯৫৪ সালে তিনি পূর্ব বাংলা প্রাদেশিক পরিষদের সদস্য (এম.এল.এ) এবং ১৯৫৫ সালে পাকিস্তান গণপরিষদের সদস্য (এমএনএ) নির্বাচিত হয়ে পূর্ব বাংলা প্রাদেশিক পরিষদের চীফ হুইপ হিসেবে দায়িত্ব পালন করেন। ইবরাহিম ইসমাইল চুন্দ্রিগড়ের নেতৃত্বে গঠিত কোয়ালিশন মন্ত্রিসভায় ১৯৫৭ সালের ২৩ অক্টোবর শ্রমমন্ত্রী হিসেবে শপথ নেন এবং ১৯৫৭ সালের ১৬ ডিসেম্বর পর্যন্ত দায়িত্ব পালন করেন তিনি।
১৯৬২ সালে পাকিস্তান জাতীয় পরিষদের সদস্য নির্বাচিত হয়ে ১৯৬২-১৯৬৫ মেয়াদে পাকিস্তান জাতীয় পরিষদের পাবলিক অ্যাকাউন্টস কমিটির চেয়ারম্যান নির্বাচিত হন। ১৯৬৪ সালে তিনি পূর্ব পাকিস্তানের সম্মিলিত বিরোধী দলের চেয়ারম্যানের দায়িত্ব পান। ১৯৬৫ সালে তিনি পুনরায় পাকিস্তান জাতীয় পরিষদের সদস্য নির্বাচিত হন। ১৯৬৭ সালে পাকিস্তান ডেমোক্র্যাটিক মুভমেন্টের সদস্য হিসেবে আইয়ুব বিরোধী গণআন্দোলনে অংশগ্রহণ ভূমিকা রাখেন। নেজামে ইসলাম পার্টির প্রতিনিধি হিসেবে ফেব্রুয়ারি-মার্চ ১৯৬৯ সালে আইয়ুব খান গোলটেবিল বৈঠকে যোগ দেন।
তিনি ২৪ জুন ১৯৬৯ সালে পাকিস্তান গণতান্ত্রিক দল (পিডিপি) নামক নতুন রাজনৈতিক গঠন হলে সহসভাপতি হিসেবে যোগ দেন। ১৯৭১ সালের যুদ্ধের সময় তিনি পাকিস্তান শান্তি ও কল্যাণ পরিষদের সভাপতি হিসেবে অখণ্ড পাকিস্তানের পক্ষে ছিলেন।
ফরিদ আহমদ বিভিন্ন বিষয়ে প্রায় গ্রন্থ রচনা করেন। তিনি দৈনিক নাজাত পত্রিকার ব্যবস্থাপনা সম্পাদক ও মাসিক পৃথিবীর উপদেষ্টা সম্পাদক ছিলেন। তার উল্লেখযোগ্য গ্রন্থের মধ্যে রয়েছে:
ফরিদ আহমদ ব্যক্তিগত জীবনে রিজিয়া আহমদকে বিবাহ করেন। তাদের ছেলে মোহাম্মদ খালেকুজ্জামান ও মোহাম্মদ শহীদুজ্জামান কক্সবাজার-৩ আসনের বাংলাদেশ জাতীয়তাবাদী দলের সংসদ সদস্য ছিলেন।
ফরিদ আহমদ অখন্ড পাকিস্তানের বিশ্বাসী ও এপ্রিল ১৯৭১ সালের শান্তি কমিটি গঠন হলে যোগ না দিয়ে পূর্ব পাকিস্তান শান্তি ও কল্যাণ কাউন্সিল গঠন করে তিনি সভাপতি হন। ১৪ মে ১৯৭১ সালে তিনি পশ্চিম পাকিস্তান সফর করে প্রেসিডেন্ট ইয়াহিয়া খানের সাথে সাক্ষাৎ করেন।
ফরিদ আহমদ ১৮ ডিসেম্বর ১৯৭১ সালে লালবাগ থানায় আত্মসমর্পণের করলে মুজিব বাহিনী তাকে ঢাকা বিশ্ববিদ্যালয়ের ইকবাল হলে জিজ্ঞাসাবাদ করে পরে ২৩ ডিসেম্বর ১৯৭১ সালে ঢাকা বিশ্ববিদ্যালয়ের সলিমুল্লাহ হলের পিছনে তার মৃতদেহ পাওয়া যায়।